Na temelju članaka 26. Zakona o komunalnom gospodarstvu („Narodne novine“ broj 115/16, 101/17, 114/22, 114/23 i 152/24) i članka 19. Statuta Općine Lopar („Službene novine Primorsko -goranske županije“ broj 22/24), Općinsko vijeće Općine Lopar, na --. sjednici održanoj dana ---- 2025. godine, donijelo je

**Odluka o izmjenama i dopunama Odluke o komunalnim djelatnostima na području Općine Lopar**

Članak 1.

U Odluci o komunalnim djelatnostima na području Općine Lopar (Službene novine Primorsko-goranske županije, broj: 2/19, 22/24) u članku 4. dodaje se točka 6. koja glasi: „prijevoz putnika cestovnim vlakom (trasa: Lopar).“

Pod uslugom prijevoza podrazumijeva se prijevoz putnika turističkim vlakićem u naselju Lopar i naplata usluge.

U članku 4. dodaje se točka 7. koja glasi: „prijevoz putnika cestovnim vlakom (trasa: Goli otok).“

Pod uslugom prijevoza podrazumijeva se prijevoz putnika turističkim vlakićem i naplata usluge.

Članak 2.

U članku 5. Odluke dodaje se novi stavak 2. koji glasi:

„Više jedinica lokalne samouprave može zajednički organizirati obavljanje komunalne djelatnosti putem stavka 1. točke 1. ovoga članka.

Članak 3.

U članku 6. stavku 1. Odluke dodaje se točka 14. koja glasi: „prijevoz putnika cestovnim vlakom (trasa: Lopar).“

U članku 6. mijenja se stavak 5. koji sada glasi: „Protiv upravnih akata društva iz stavka 3. ovoga članka može se izjaviti žalba upravnom odjelu Općine Lopar.“

Članak 4.

U članku 10. stavku 1. dodaje se točka 2. koja glasi: „prijevoz putnika cestovnim vlakom (trasa: Goli otok)“

Članak 5.

Ostale odredbe Odluke ostaju nepromijenjene.

Članak 6.

Ova Odluka stupa na snagu osmog dana od dana objave u „Službenim novinama Primorsko-goranske županije".

*KLASA: 011-02/25-01/*

*URBROJ:2170-24-01-25-*

*Lopar, 2025.*

OPĆINSKO VIJEĆE OPĆINE LOPAR

Predsjednik

Damir Paparić, prof., v. r.